wickkiey/tamil-wikipedia-chunked huggingface dataset:
# மென்பொருள் செயல்திறன் சோதனை

## செயல்திறன் குறிக்கோள்களை அமைத்தல்

### ரெண்டர் பதிலளிப்பு நேரம்

'ஆன் தி வயர்' இல் எந்த செயலும் நிகழாதபோது, கால இடைவெளியை அறிதலைத் தவிர கணுவில் என்ன நிகழ்கிறது என்பது குறித்த பொதுவான கருத்து ஏதுமின்றி இதனுடன் பணிபுரிவதற்கு சோதனைக் கருவிகளை நினைவேற்றுவது கடினமான காரியமாகும்.
ரெண்டர் பதிலளிப்பு நேரத்தை அளவிடுவதற்கு, பெரும்பாலான நினைவேற்ற சோதனைக் கருவிகளால் வழங்கப்படாத அம்சமான, செயல்திறன் சோதனை சினாரியோவின் பகுதியான செயல்பாட்டு சோதனை ஸ்கிரிப்ட்களை பொதுவில் சேர்ப்பது அவசியம்.
# மென்பொருள் செயல்திறன் சோதனை

## செயல்திறன் சோதனையின் துணை-பண்புகள்

- சுமை
- அழுத்தம்
- நீடிக்கும் திறன் சோதனை (தாங்கும் திறன் சோதனை)
- ஸ்பைக்
- உள்ளமைவு
- பிரித்தெடுத்தல்
# மென்பொருள் செயல்திறன் சோதனை

## செயல்திறன் சோதனையின் துணை-பண்புகள்

### சுமையேற்றல் சோதனை

செயல்திறன் சோதனையின் மிக எளிய வடிவமே இது. எதிர்பார்க்கப்படும் குறிப்பிட்ட சுமையின் கீழ் பயன்பாட்டின் நடத்தையைப் புரிந்துகொள்வதற்காக சுமையேற்ற சோதனை நிகழ்த்தபடும். அமைக்கப்பட்டிருக்கும் கால இடைவெளிக்குள்ளே, குறிப்பிட்ட ஒருங்கிசைவு எண்ணிக்கையை செயல்படுத்திக்கொண்டிருக்கும் பயன்பாட்டில் உள்ள ஒருங்கிசைவு பயனர்களின் எண்ணிக்கையை எதிர்பார்க்கும் சுமையேற்றமாக இது இருக்க முடியும். அனைத்துவிதமான முக்கிய வணிக சிக்கலான பரிமாற்றங்களுக்குமான பதிலளிப்பு நேரத்தை இந்த சோதனை வழங்கும். தரவுத்தளம், பயன்பாட்டுச் சேவையகம் இன்னும்பல போன்றவையும் கண்காணிக்கப்பட்டால், பிறகு இந்த எளிய சோதனையானது பயன்பாட்டு மென்பொருட்களிலுள்ள எவ்வித சிக்கலான சூழ்நிலைகளையும் சமாளிக்கும்.
# மென்பொருள் செயல்திறன் சோதனை

## செயல்திறன் சோதனையின் துணை-பண்புகள்

### அழுத்த சோதனை

பயன்பாட்டின் பரப்பிற்குள்ளாகவே, திறனின் அதிகபட்ட வரம்புகளை புரிந்துகொள்வதற்கு இந்த சோதனைப் பொதுவாகப் பயன்படும். அதிகபட்ச நினைவேற்றலின்போது பயன்பாட்டின் வல்லாற்றலின் நேரத்தைத் தீர்மானிக்க இந்த வகையான சோதனை மேற்கொள்ளப்படும் மேலும் எதிர்பார்க்கப்படும் அதிகபட்ச வரம்பிற்கு மேல் நடப்பு நினைவேற்றம் செல்கிறதெனில், போதுமான அளவுக்கு பயன்பாடு செயல்படுமா என்பதைத் பயன்பாட்டு நிர்வாகிகள் தீர்மானிப்பதற்கு இது உதவுகிறது.
# மென்பொருள் செயல்திறன் சோதனை

## செயல்திறன் சோதனையின் துணை-பண்புகள்

### நீடிக்கும் திறன் சோதனை (தாங்கும் திறன் சோதனை)

தொடர்ந்து தரப்படும் நினைவேற்றலிலும் பயன்பாடானது நீடித்து இருக்கிறதா என்பதைத் தீர்மானிக்க இந்த சோதனை நிகழ்த்தப்படுகிறது. இந்தச் சோதனையின்போது, தீவிர ஒழுகல்களைக் கண்டறிய நினைவகப் பயன்பாடு கண்காணிக்கப்படுகிறது. மேலும் முக்கியமாக, அதன் செயல்திறனில் ஏதாவது குறைவு ஏற்படுகிறதா என்பதும் கண்காணிக்கப்படுகிறது. நீடித்திருக்கும் செயல் நடந்த நீண்ட காலம் பிறகும் அதன் அவுட்புட்/அல்லது பதிலளிப்பு நேரங்கள் சோதனையின் தொடக்கத்தில் இருந்ததை விடவும் நல்ல நிலையில் அல்லது சிறந்ததாக உள்ளதா என்பதை உறுதிப்படுத்தும்.
# மென்பொருள் செயல்திறன் சோதனை

## செயல்திறன் சோதனையின் துணை-பண்புகள்

### ஸ்பைக் சோதனை

பயனர்களின் எண்ணிக்கையைக் கணக்கிடுவது மற்றும் பயன்பாட்டின் நடத்தையை புரிந்துகொள்வதையே ஸ்பைக் சோதனை விளக்குகிறது; நடத்தை என்பன, செயல்திறன் பாதிப்பு, பயன்பாட்டு செயலிழப்பு அல்லது நினைவேற்றலில் தோன்றும் மாற்றங்களை அது கையாளும் முறை போன்றவற்றைக் குறிக்கிறது.
# மென்பொருள் செயல்திறன் சோதனை

## செயல்திறன் சோதனையின் துணை-பண்புகள்

### உள்ளமைவுச் சோதனை

பாரம்பரியமிக்க செயல்திறன் சோதனையின் மற்றொரு மாறுபாடே உள்ளமைவுச் சோதனையாகும். கண்ணோக்கப்படும் நினைவேற்றத்திலிருந்து செயல்திறனை சோதிப்பதை விடவும், பயன்பாட்டு செயல்திறன் மற்றும் நடத்தையில், பயன்பாட்டு பரப்பிடத்தில் உள்ள உள்ளமைவு மாற்றங்களின் விளைவுகளை நீங்கள் சோதித்துகொண்டிருக்கிறீர்கள். பொதுவான எடுத்துகாட்டில் விளக்கினால், நினைவேற்ற-சரிசமமாக்கலில் உள்ள வேறுபட்ட செயல்முறைகளை ஆய்வு செய்வது எனலாம். பொதுவான எடுத்துகாட்டில் விளக்கினால், நினைவேற்ற-சரிசமமாக்கலில் உள்ள வேறுபட்ட செயல்முறைகளை ஆய்வு செய்வது எனலாம்.
# மென்பொருள் செயல்திறன் சோதனை

## செயல்திறன் சோதனையின் துணை-பண்புகள்

### தனிமையாக்கல் சோதனை

செயல்திறன் சோதனையைவிட தனித்தன்மை வாய்ந்ததல்ல ஆனால் பயன்பாட்டு சிக்கலை உண்டாக்கக்கூடிய சோதனை செயல்பாட்டை திரும்பச்செய்தலைக் குறிப்பிட உதவும். தவறான களத்தை தனிப்படுத்திக் காண்பிக்க மற்றும் உறுதிப்படுத்துவதற்குப் பயன்படும்.  
---
# மென்பொருள் செயல்திறன் சோதனை

## செயல்திறன் சோதனைக்கான முன்-தேவைகள்

நிலையாக கட்டமைக்கப்பட்ட பயன்பாடானது, தயாரிப்பு சூழ்நிலையை முடிந்த அளவிற்கு பிரதிபலிக்கும்.  
செயல்திறன் சோதனை சூழ்நிலையை UAT அல்லது வளர்ச்சி சூழலுடன் இணைக்க முடியாது. தயாரிப்பு சூழலைப் பிரதிபலிக்கக்கூடிய தனிப்பட்ட செயல்திறன் சோதனை சூழலைக் கொண்டிருப்பது எப்போதும் பரிந்துரைக்கப்படும் சிறந்த நடைமுறைப் பயிற்சியாகும். ஒரே சூழலில் UAT அல்லது தொகையிடல் சோதனை அல்லது பிற சோதனையை நிகழ்த்துவது பாதகமானது செயல்திறன் சோதனையின் முடிவுகள் நம்பகத்தன்மை இல்லாமல் இருக்கக்கூடும். தயாரிப்புச் சூழலை பிரதிபலிக்கக்கூடிய தனிப்பட்ட செயல்திறன் சோதனை சூழலைக்கொண்டிருக்கக்கூடியதை செய்வது பரிந்துரைக்கப்படுகிறது.
# மென்பொருள் செயல்திறன் சோதனை

## சோதனையை ஒட்டியுள்ள மூடநம்பிக்கைகள்

பொதுவாக நிகழும் சில மூடநம்பிக்கையான விஷயங்கள் கீழே வழங்கப்பட்டிருக்கின்றன.  
**1. ** **செயல்திறன் சோதனையானது அமைப்பின் செயல்பாட்டை நிறுத்திவிடுதல்**  
அமைப்பின் இடைநிறுத்தப் புள்ளியைப் புரிந்துகொள்வதற்காக அழுத்த சோதனை செய்யப்படுகிறது. இயல்பான நினைவேற்ற சோதனையானது எதிர்ப்பார்க்கப்படும் பயனர் நினைவேற்றலின் கீழ் பயன்பாட்டின் நடத்தையைப் புரிந்துகொள்வதற்காக பொதுவாக நடத்தப்படுகிறது. ஸ்பைக் நினைவேற்ற எதிர்பார்ப்பு, ஸ்பைக்கை பாதிப்படையச் செய்யக்கூடிய அளவிற்கு நினைவேற்றத்தின் நேரத்தை நீட்டித்துக்கொண்டே இருப்பது, நீடிக்கும் திறன் அல்லது அழுத்த சோதனை போன்ற பிற தேவைகளைப் பொருத்தது.  
**2. ** **அமைப்புத் தொகையிடல் சோதனைக்குப் பிறகே, செயல்திறன் சோதனை நடத்தப்படுதல்**  
பெரும்பாலான துறையின் நெறி என்றாலும், பயன்பாட்டின் ஆரம்ப கட்ட வளர்ச்சியின்போதும் செயல்திறன் சோதனையை நடத்த முடியும். இந்த வகையான அணுகுமுறைக்கு துவக்க நிலை செயல்திறன் சோதனை என்றுபெயர். செயல்திறன் அளவுருக்களை மனதில் கொண்டு பயன்பாட்டின் செயல்பாட்டுத் தொடர்பு வளர்ச்சியை உறுதிப்படுத்துவதே இந்த அணுகுமுறையின் நோக்கமாகும். பயன்பாட்டை வெளியிடுவதற்கு முன் செயல்திறனிலுள்ள பிழையைக் கண்டறிவது மற்றும் பிழையைச் சரிசெய்வதற்கு ஆகும் செலவுகள் பெரும்பாலும் குறைக்கப்பட்டுள்ளது.  
**3. ** **செயல்திறன் சோதனையில் ஸ்கிரிப்ட்களை உருவாக்குவது மட்டுமே இருக்கும் மற்றும் எந்தவொரு பயன்பாட்டின் மாற்றங்களும் ஸ்கிரிப்ட்களை மீண்டும் எழுதும்படி வைத்துவிடுதல்.**  
மென்பொருள் துறையில் அறிவியலை நுழைக்கும் முயற்சியே செயல்திறன் சோதனையாகும். ஸ்கிரிப்டிங் என்பதும் முக்கியமானதே. செயல்திறன் சோதனையின் கூறுகளுள் இதுவும் ஒன்று. செயல்திறனிலுள்ள கடினத்தைத் தீர்மானிப்பதற்கு செயல்திறன் எண்ணிக்கையைச் செயலாக்குவதற்கும், ஆய்வதற்கும் பலவித சோதனைகளை நிகழ்த்துவதே செயல்திறன் சோதனையாளரின் முக்கிய சவாலாகும்.  
இந்த தவறான நம்பிக்கையின் மற்றொரு பகுதி என்னவென்றால், பயன்பாட்டில் செய்யப்பட்ட மாற்றத்தினால் சிறிதளவு ஸ்கிரிப்ட்களின் மாற்றத்தால் மட்டுமே செய்யப்படும் என்பதாகும், ஆனால் இதுவும் தவறானதே, ஏனெனில் பயனர் இடைமுகத்தில் செய்யப்படும் எந்தவொரு மாற்றமும் குறிப்பாக வலை நெறிமுறைகளில் செய்யப்படுபவைக்கு, ஸ்கிரிப்ட்கள் முழுமையாக தொடக்கத்திலிருந்து மறு ஆக்கம் செய்யப்பட வேண்டும். இந்த சிக்கலானது, நெறிமுறைகளில் வலை சேவைகள், Siebel, Web Click n Script, Citrix, SAP போன்றவை அடங்கியிருந்தால் இன்னும் பெரியதானதாக இருக்கும்.
# மென்பொருள் செயல்திறன் சோதனை

## தொழில்நுட்பம்

செயல்திறன் சோதனை தொழில்நுட்பமானது, ஒன்று அல்லது அதற்குமேற்பட்ட PCகள் அல்லது Unix சேவையகங்கள் இஞ்சக்டர்களாக செயல்படுத்தும் – அவை ஒவ்வொன்றும் பயனர்களின் எண்ணிக்கையை முன்னிலைப்படுத்த மற்றும் யாருடைய செயல்திறன் சோதிக்கப்படுகிறதோ அந்த ஹோஸ்ட்டின் தானியங்கு ஆக்கப்பட்ட ஊடாடுதல் (ஸ்கிரிப்ட் ஆக பதிவுசெய்யப்பட்டது அல்லது வேறுபட்ட வகையிலான பயனர் ஊடாடுதலை முன்னிலைப்படுத்துவதற்கான ஸ்கிரிப்ட்களின் வரிசை) வரிசையை இயக்கும். வழக்கமாக, ஒரு தனிப்பட்ட கணினியானது, சோதனை இயக்குநராக செயல்படும். ஒவ்வொரு இஞ்சக்டர்களிடம் கூட்டிணைந்து, மீட்டர் முறைகளை சேகரிப்பது, அறிக்கையிடுதல் நோக்கங்களுக்காக செயல்திறன் தரவை ஒப்பிடுவது போன்றவற்றைச் செய்யும். வழக்கமான வரிசையானது நினைவேற்றத்தைக் வலிமையாக்கும் – குறைந்த அளவுள்ள பயனர்களின் எண்ணிக்கையுடன் தொடங்கி குறிப்பிட்ட காலத்தில் அதை அப்படியே அதிகரிக்க செய்வது. கொடுக்கப்பட்டிருக்கும் பயனர்களின் எண்ணிக்கை மற்றும் பதிலளிபு நேரத்தில் சோதனை முடிவானது நினைவேற்றத்திற்கு தக்கவாறு செயல்திறன் எவ்வாறு வேறுபடுகிறது என்பதைக் காண்பிக்கும். பல்வேறான கருவிகள் போன்றவை அதுபோன்ற சோதனைகளை செயல்படுத்த கிடைக்கத்தக்கதாய் இருக்கும். இந்த வகையிலிருக்கு கருவிகளானது, பொதுவாக கணினிக்கு மாறான நிஜ பயனர்களை பிரதிபலிக்கக்கூடிய சோதனை தொகுப்புகளை செயலாக்கும். சிலநேரங்களில் வழக்கத்திற்கு மாறானவற்றை முடிவுகள் வெளிப்படுத்தும், எ.கா., சராசரியான பதிலளிப்பு நேரம் ஏற்கத்தக்கதாய் இருத்தல், முடிவடைவதற்கு காலம் எடுக்கக்கூடிய சில முக்கிய பரிமாற்றங்கள் கையகப்படுத்தப்படுதல் - பற்றாக்குறையான தரவுத்தள கேள்விகள், படங்கள் போன்றவற்றால் ஏற்படும் விஷயங்கள்.  
ஏற்கத்தக்க நினைவேற்றமானது மீறப்படும்போது என்ன நிகழ்கிறது என்பதைக் காண அழுத்த சோதனையுடன் செயல்திறன் சோதனையை இணைக்க முடியும் - கணினி சிதைவு ஏற்படுகிறதா? மிகப்பெரிய நினைவேற்றம் குறைக்கப்படும்போது அதை மீட்டமைக்க எவ்வளவு நேரம் ஆகிறது? பக்கவிளைவு கொண்ட பாதிப்பை ஏற்படுத்தக்கூடிய வகையில் தோல்வி அடைகிறதா? போன்றவை அதில் அடங்கும்.  
ஆய்வு செயல்திறன் மாதிரியாக்கல் என்ற முறையானது, விரிதாளில் பயன்பாட்டின் செயலை மாதிரியாக்குவதாகும். பரிமாற்ற கூட்டின் படி, (ஒரு மணிநேரத்திற்கான வணிக பரிமாற்றங்கள்) மாதிரியானது பரிமாற்ற ஆதார பற்றாக்குறை (CPU, வட்டு I/O, LAN,WAN) அளவீடுகளைக் கொண்டு அமைக்கப்பட்டிருகும். ஆதார நினைவேற்றங்களைப் பெறுவதற்கு, மணிநேர ஆதார திறனால் வகுக்கப்படும் மணிநேர ஆதார பற்றாக்குறையைப் பெறுவதற்கு கணக்கிடப்பட்ட பரிமாற்ற ஆதார பற்றாக்குறைகளானது. சேர்க்கப்படும். பதிலளிப்பு நேர சூத்திரத்தைப் (R=S/(1-U), R=responsetime, S=servicetime, U=load), பயன்படுத்தி, பதிலளிப்பு நேரமானது செயல்திறன் முடிவுகளுடன் பதிலளிப்பு நேரங்கள் கணக்கிடப்பட்டு சரிசெய்யப்படும். ஆய்வு செயல்திறன் மாதிரியாக்கலானது, அசல் அல்லது எதிர்பார்க்கப்படும் வணிகப் பயன்பாட்டை அடிப்படையாகக் கொண்டு வடிவமைப்பு விருப்பங்கள் மற்றும் அமைப்பு அளவாக்கத்தை மதிப்பாய்வுசெய்ய அனுமதிக்கும். வன்பொருள் தளம் குறித்த முழுமையான புரிந்துகொள்ளுதல் அவசியம் என்றாலும், செயல்திறன் சோதனையைவிட இது விரைவானது மற்றும் சிக்கனமானது.
# மென்பொருள் செயல்திறன் சோதனை

## மேற்கொள்ளவேண்டிய பணிகள்:

சோதனையில் மேற்கொள்ளவேண்டிய பணிகள்:
- அக வல்லுநரைப் பொறுத்து, அக அல்லது புற ஆதாரங்களை வைத்து சோதனைகளை செய்ய வேண்டுமா என்பதை முடிவெடுக்க வேண்டும்.
- பயனர்கள் மற்றும்/அல்லது வணிக ஆய்வாளர்களிடமிருந்து செயல்திறன் தேவைகளை (விவரக்கூற்றை) சேகரித்தல் அல்லது வெளிப்படுத்தச் செய்தல்
- தேவைகள், ஆதாரங்கள், நேரவரையறைகள் மற்றும் அடையவேண்டியவை உள்பட, உயர்நிலை-திட்டத்தை (அல்லது திட்டப்பணி உரிமை ஆவணம்) உருவாக்குதல்
- விவரங்கள் அடங்கிய செயல்திறன் சோதனை திட்டத்தை (விவரமான சினாரியோக்கள் மற்றும் சோதனை வகைகள், பணிச்சுமைகள், சூழல் சார்ந்த தகவல் போன்றவை அடங்கியது) உருவாக்குதல்
- சோதனைக் கருவிகளைத் தேர்வுசெய்தல்
- தேவைப்படும் சோதனைத் தரவு மற்றும் உரிமை ஆவண திறனைக் (பெரும்பாலும், கவனிக்கப்படுவதில்லை, ஆனாலும், நல்லபடியான செயல்திறன் சோதனை தோல்வியில் முடிய வாய்ப்பளிக்கக்கூடியது) குறிப்பிடுதல்
- தேர்வுசெய்த சோதனைக் கருவிகள் மற்றும் உத்திகளைப் பயன்படுத்தி, ஒவ்வொரு பயன்பாடு/கூறிற்கு சோதனையின்போது முழுமைபெறாத அறிதலை உருவாக்குதல்
- சார்ந்துள்ளவை மற்றும் தொடர்புடைய நேர வரையறைகளைச் சேர்த்து விவரங்கள் அடங்கிய செயல்திறன் சோதனைத் திட்டப்பணித் திட்டத்தை உருவாக்குதல்
- இஞ்சக்டர்/கன்ட்ரோலரை நிறுவி உள்ளமை
- சோதனை சூழல் (தயாரிப்பு துறைக்கான முற்றுமொத்த தனி வன்பொருள்), ரௌட்டர் உள்ளமைவு, மிதமான பிணையம் (பிற பயனர்களால் விருப்பம் இன்றி வழங்கப்பட்டிருக்கும் முடிவுகள் வேண்டாம்), சேவையகப் கருவிப்படுத்தலில் உள்ள ஈடுபாடு, உருவாக்கப்பட்ட தரவுத்தள சோதனை தொகுப்புகள் போன்றவை)
- சோதனைகளை செயலாற்றவும் – முடிவுகளைப் பாதிக்கக்கூடிய கணக்கில்கொள்ளப்படாத காரணிகளைக் காண்பதற்கு மீண்டும் செய்தல்
- முடிவுகளை ஆய்வுசெய்யவும் - வெற்றி/தோல்வியோ அல்லது சிக்கலான வழிகுறித்த விசாரிப்பு மற்றும் சரியான செயலுக்கான பரிந்துரைத்தல்
# மென்பொருள் செயல்திறன் சோதனை

## செய்முறை

### செயல்திறன் சோதனை வலைப் பயன்பாடுகளுக்கான செய்முறை

Microsoft Developer Network -இன் படி செயல்திறன் சோதனை செய்முறையானது பின்வரும் செயல்பாடுகளைக் கொண்டிருக்கின்றன:Microsoft Developer Network -இன் படி செயல்திறன் சோதனை செய்முறையானது பின்வரும் செயல்பாடுகளைக் கொண்டிருக்கின்றன:
- **செயல் 1. ** **சோதனை நடத்துவதற்காக சூழ்நிலையைக் கண்டறிதல்.** நிஜ சோதனை சூழ்நிலை மற்றும் தயாரிப்புச் சூழ்நிலை மட்டுமில்லாமல் சோதனைக் குழுவிற்கென இருக்கும் கருவிகள் மற்றும் ஆதாரங்களைக் கண்டறிதல். வன்பொருள், மென்பொருள் மற்றூம் பிணைய உள்ளமைவுகள் போன்றவை நிஜ சூழலில் அடங்குபவை. திட்டப்பணியை தொடங்குவதற்கு முன் சோதனை சூழல் குறித்த முழு புரிந்துகொள்ளுதலானது, சோதனை வடிவமைப்பு மற்றும் திட்டமிடுதலை மிகச் சிறப்பாக செய்துமுடிக்க உதவிபுரிவதோடு திட்டப்பணிக்கு முன்னதாகவே அதில் இருக்கும் சவால்களை அறிந்துகொள்ள உதவும். சில சூழ்நிலைகளில், திட்டப்பணியின் தொடர்ச்சியான கால சூழற்சி முழுவதும் இந்த செயலை அடிக்கடி செயல்படுத்திப் பார்ப்பதும் அவசியம்.
- **செயல் 2. ** **செயல்திறன் ஏற்பு நெறிமுறையைக் கண்டறிதல்.** பதிலளிப்பு நேரம், அவுட்புட் மற்றும் ஆதாரப் பயன்பாட்டின் குறிக்கோள்கள் மற்றும் கட்டுப்பாடுகளையும் கண்டறிதல். பொதுவாக, பதிலளிப்பு நேரமானது பயனருடன் தொடர்புடையது, அவுட்புட் ஆனது வணிகத்துடன் தொடர்புடையது மேலும் ஆதார பயன்பாடானது அமைப்புடன் தொடர்புடையதாகும். குறிக்கோள்கள் மற்றும் கட்டுப்பாடுகளால் கவனிக்கப்படாத திட்டப்பணியின் வெற்றி நெறிமுறையையும் கூடுதலாக கண்டறிதல்; எடுத்துக்காட்டாக, செயல்திறன் சோதனையைப் பயன்படுத்தி உள்ளமைவு அமைப்புகளின் சேர்க்கைகள் என்ன என்பதை மதிப்பிடுவதானது, பெரும்பாலும் விரும்பத்தக்க செயல்திறன் சிறப்பியல்புகளை முடிவாக வழங்கும்.
- **செயல் 3. ** **சோதனைகளை திட்டமிட்டு வடிவமைத்தல்.** முக்கிய கூறுகளைக் கண்டறிந்து, பிரதிநிதிப் பயனர்களுக்கு இடையிலான வேற்றுமையைத் தீர்மானிப்பது, சோதனை தரவை வரையறுப்பது, சேகரிக்கப்பட வேண்டிய மீட்டர் முறைகளை உருவாக்குவது போன்றவை அதில் அடங்கும். செயல்படுத்த, தொடங்க அல்லது பகுப்பாய்வதற்காக ஒன்று அல்லது அதற்குமேற்பட்ட அமைப்புப் பயன்பாட்டின் மாதிரிகளில் இந்தத் தகவலை திரட்ட வேண்டும்.
- **செயல் 4. ** **சோதனை சூழலை உள்ளமைத்தல்.** சோதனைக்கு கிடைக்கத்தக்கதாய் இருக்கக்கூடிய ஒவ்வொரு உத்தியையும் அம்சங்கள் மற்றும் கூறுகளாக செயல்படுத்தி சோதனை சூழல், கருவிகள் மற்றும் ஆதாரங்களைத் தயார்ப்படுத்த வேண்டும். அவசியமான ஆதார கண்காணிப்பிற்காக, சோத்னை சூழலானது கருவிமயமாக்கப்பட்டுள்ளது என்பதை உறுதிப்படுத்த வேண்டும்.
- **செயல் 5. ** **சோதனை வடிவமைப்பைச் செயல்படுத்துதல்.** சோதனை வடிவமைப்புடன் செயல்திறன் சோதனைகளை உருவாக்க வேண்டும்.
- **செயல் 6. ** **சோதனையை செயலாற்றுதல்.** உங்கள் சோதனைகளை இயக்கி கண்காணிக்கவும். சோதனைகள், சோதனை தரவு மற்றும் முடிவுகள் தொகுப்பை மதிப்பாய்வு செய்யவும். சோதனை மற்றும் சோதனை சூழ்நிலையைக் கண்காணிக்கும்போது மதிப்பாய்வு செய்யப்பட்ட பகுப்பாய்விற்கான சோதனைகளை செயலாற்றவும்.
- **செயல் 7. ** **முடிவுகளை ஆய்வு செய்தல், சரிசெய்தல் மற்றும் மறுசோதனை செய்தல்.** ஆய்வுசெய்து முடிவுகள் தரவை திரட்டுங்கள். மாற்றியமைத்து மறுசோதனை செய்தல். முன்னேற்றம் உள்ளதா அல்லது பின்னடைவா? முந்தையை வளர்ச்சியை விட ஒவ்வொரு முன்னேற்றமும் ஒரு சிறிய வளர்ச்சியைக் காண்பிக்கும். எப்போது நிறுத்துவீர்கள்? CPU மூலம் ஏதேனும் நெருக்கடி நிலையை அடைய நேர்ந்தால், அதன்பிறகு குறியீட்டை மேம்படுத்த வேண்டுமா அல்லது கூடுதல் CPU ஐ சேர்க்க வேண்டுமா என்பதுதான் வழங்கப்படும் விருப்பமாக இருக்கும்.
# நஞ்சுப் படர்க்கொடி

**நஞ்சுப் படர்க்கொடி** (*Poison ivy*, தாவரவியல் பெயர்: *Toxicodendron radicans*) என்தன் பண்டைய பெயர்கள் *ரஸ் டாக்ஸிகோடென்ட்ரான்* , *ரஸ் ரேடிகான்ஸ்) * ]முந்திரி குடும்பம் என்னும் தாவரக் குடும்பத்தைச் சார்ந்த ஒரு செடியாகும். ஆனால், இக்கொடி உண்மையான படர்க்கொடி (*ஹெடெரா*) அல்ல. எண்ணெய்ச் சுரப்பியுள்ள ஒரு காட்டுப் படர்க்கொடி வகையாகும். இது பலருக்கும் சருமத்தில் அரிப்பையும், வெடிப்பையும் உருவாக்கும். *உருஷியால்* என்னும் ஒரு சரும எரிச்சலை ஏற்படுத்தும் இயல்புடையது ஆகும்.
# நஞ்சுப் படர்க்கொடி

## உடலின் மீதான விளைவுகள்

நஞ்சுப் படர்க்கொடிச் செடியால் உருவாக்கப்படும் எதிர்விளைவான, உருஷியால்-தூண்டு தொற்று தோல் அழற்சி என்பது ஒரு ஒவ்வாமை எதிர்விளைவு. 15% லிருந்து 30% மக்கள் ஒவ்வாமைக்கான பதிலிறுப்பு கொண்டிருப்பதில்லை; எனினும் பலர், மீண்டும் அல்லது அதிக அளவில் செறிவுற்ற உருஷியாலுக்கு உட்படுத்தப்பட்டால் ஒவ்வமைக்கான மிகு உணர்ச்சியைக் கொள்வர்.
இத்தகைய எதிர்விளைவுகள் கடும் ஒவ்வாமை என்னும் நிலைக்குக் கொண்டு செல்லலாம்.  
உருஷியால் என்பது தொட்டவுடன் தோலுடன் பிணைந்து கொண்டு பலத்த நமைச்சலை உருவாக்கும்; இதுவே சிவந்த நிறமுடன் வீக்கமடைந்து அல்லது நிறமற்ற தடிப்புகளாக மாறிப் பின்னர் கொப்புளங்கள் ஆகிறது. சில பாரம்பரிய மருந்துகள் இதன் மீது பயனற்றவை என்று அண்மையிலான ஆய்வுகள் உரைப்பினும், இந்தச் சிதைவுகள் காலமைன் என்னும் கழுவுநீர்மம் கொண்டு சிகிச்சையளிக்கப்படலாம்; பர்ரோவின் நீர்மம் இந்தப் புண்களை அமிழ்த்தியோ, கழுவியோ அசௌகரியத்திலிருந்து நிவாரணம் அளிக்கிறது. நமைச்சலிலிருந்து நிவாரணம் அளிப்பதற்கு சாதாரணமாக கிடைக்கும் தயாரிப்புகள்-அல்லது எளிமையான புல்லரிசிக்கூழால் கழுவுதல் மற்றும் சமையல் சோடா-ஆகியவை நஞ்சுப் படர்க்கொடிச் செடியால் பாதிக்கப்பட்டவர்களுக்கு சிகிச்சையளிக்க தோல் மருத்துவர்களால் தற்பொழுது பரிந்துரைக்கப்படுகிறது. தீவிரமான தருணங்களில், திறந்த கொப்புளங்களிலிருந்து தெளிவான திரவங்கள் சுரக்கும். இந்த நிலையில் புறணி இயக்க ஊக்கிகள் கொண்டு சிகிச்சை அளிப்பது தேவைப்படும்.  
இவ்வாறு அரிப்பெடுக்கும் கொப்புளங்களிலிருந்து சுரக்கும் திரவங்கள் நச்சுத்தன்மையைப் பரப்புவதில்லை. சில இடங்கள் அதிக அளவில் நச்சு கொண்டு மற்ற இடங்களை விட வேகமாக எதிர்விளைவுகளை ஏற்படுத்துகின்றன அல்லது முதலில் நச்சுத்தன்மை பரவிய பொருளோடு இன்னமும் இணைப்பு இருப்பதால் தொற்று பரவுகிறது என்பதையே பரவும் தோல் கரப்பான்கள் உணர்த்துகின்றன. இந்த நஞ்சுப் படர்க்கொடிச் செடியை உட்கொண்டால், செரிமான உறுப்புகள், சுவாசப் பாதை, சிறுநீரகங்கள் அல்லது வேறு உறுப்புகளும் பாதிக்கப்படலாம். நஞ்சுப் படர்க்கொடியால் விளைந்த தோல் கரப்பான், அதன் தீவிரம் மற்றும் சிகிச்சையைப் பொறுத்து, ஒன்றிலிருந்து நான்கு வாரங்கள் வரை நீடிக்கும். சில அரிதான சமயங்களில், நஞ்சுப் படர்க்கொடியின் எதிர்விளைவுகளின் காரணமாக மருத்துவமனையில் சேர்ப்பதும் அவசியமாகலாம்.  
உருஷியால் பல வருடங்களுக்கு எண்ணெய்ச் செயற்பாட்டுடன் இருக்கக்கூடும். எனவே காய்ந்து உதிர்ந்த இலைகள் மற்றும் கொடிகளைத் தொடுவதும் கூட எதிர்விளைவை ஏற்படுத்தலாம்.
மேலும், செடியிலிருந்து மற்ற பொருள்களுக்கு மாறிய எண்ணெய் (செல்லப்பிராணிகளின் ரோமம் போன்றவை) இந்தப் பொருள் தோலுடன் தொடர்புறும் போது தோல் கரப்பானை உருவாக்கலாம். இந்த எண்ணெய் பட்ட ஆடைகள், கருவிகள் மற்றும் இதர பொருட்கள் ஆகியவற்றை, இது மேலும் பரவுவதைத் தடுக்கும் வண்ணம், நன்கு கழுவ வேண்டும்.
நஞ்சுப் படர்க்கொடிச் செடிக்கு மிகு உணர்வு கொண்டவர்கள் இதே போன்ற ஒரு அனுபவத்தை மாங்காய்களிடத்தும் பெறக்கூடும். மாங்காய்களும் நஞ்சுப் படர்க்கொடி சார்ந்த அதே (அனகார்டிகே) குடும்பத்தையே சார்ந்தவை; மாமரத்தின் சாறு மற்றும் மாங்காய்களின் தோல் உருஷியால் போன்ற ஒரு ரசாயனக் கலவை கொண்டதாகும்.  
இதனுடன் தொடர்புடைய வாச மலர்கள் பூக்கும் செடியான *ரஸ் அரோமாட்டிகா* அல்லது ஜப்பானிய லேக்கர் மரம் ஆகியவற்றைத் தொடும்போதும், சில சமயங்களில், இதைப் போன்ற எதிர்விளைவுகள் உருவாவதாக அறிவிக்கப்பட்டுள்ளது.
# கபச் சுரப்பி

**கபச் சுரப்பி** (*Pituitary gland*) அல்லது **பிட்யூட்டரி சுரப்பி** அல்லது **கைப்போபிசிசு** என்பது முதுகெலும்புகளில் உள்ள ஒரு நாளமில்லாச் சுரப்பி ஆகும். இது மனிதர்களில், மூளையின் அடிப்பகுதியில் அமைந்துள்ளது. இது ஐப்போதாலமசின் அடிப்பகுதியிலிருந்து வெளியேறுகிறது. மனித பிட்யூட்டரி சுரப்பி முட்டை வடிவிலானது. இது சுமார் 1 செமீ விட்டமும், எடையுடன் ராச்மா அளவிலானது.  
பிட்யூட்டரி சுரப்பியின் இரண்டு முக்கிய மடல்கள் உள்ளன. இதில் ஒன்று முன்புற மடல் மற்றொன்று பின்புற மடல். ஒரு சிறிய இடைநிலை மடலால் இவை இணைக்கப்பட்டு பிரிக்கப்பட்டுள்ளன. முன்புற மடல் (அடினோஹைபோபிசிசு) பல இயக்குநீர்களை (கார்மோன்கள்) உற்பத்தி செய்து சுரக்கும் சுரப்பிப் பகுதியாகும். பின்புற மடல் (நியூரோஹைபோபிசிசு) ஐப்போத்தலாமசு உற்பத்தி செய்யப்படும் நியூரோகைபோபிசியல் கார்மோன்களை சுரக்கிறது. இரண்டு மடல்களும் வெவ்வேறு தோற்றம் கொண்டவை. இவை இரண்டும் கைபோதாலமசால் கட்டுப்படுத்தப்படுகின்றன.  
பிட்யூட்டரி சுரப்பியிலிருருந்து சுரக்கும் இயக்குநீர்கள் வளர்ச்சி, இரத்த அழுத்தம், ஆற்றல் மேலாண்மை, பாலியல் உறுப்புகளின் அனைத்து செயல்பாடுகள், தைராய்டு சுரப்பி, வளர்சிதை மாற்றம், கர்ப்பத்தின் சில அம்சங்கள், பிரசவம், தாய்ப்பால், சிறுநீரகத்தில் நீர்/உப்பு செறிவு, வெப்பநிலை கட்டுப்பாடு, மற்றும் வலி நிவாரணம் ஆகியவற்றைக் கட்டுப்படுத்த உதவுகிறது.
# கபச் சுரப்பி

## கட்டமைப்பு

மனிதர்களில், பிட்யூட்டரி சுரப்பியானது ஆப்புரு எலும்பின் கைப்போபைசல் போசாவில், நடுத்தர மண்டை ஓட்டின் மையத்தில் உள்ளது. இது செல்லா டர்சிகா எனப்படும் பாதுகாப்பு எலும்பு உறையில் அமர்ந்து, டூரல் மடிப்பு டயாபிராக்மா செல்லால் மூடப்பட்டிருக்கும்.  
பிட்யூட்டரி சுரப்பி முன்புற பிட்யூட்டரி, பின்புற பிட்யூட்டரி மற்றும் ஒரு இடைநிலை மடல் ஆகியவற்றால் ஆனது. இடைநிலை மடல் மனிதர்களில் குருதிக்குழல் இல்லாமல் காணப்படும். பல விலங்குகளில், இந்த மூன்று மடல்கள் தனித்தனியாக உள்ளன. இடைநிலை மடல் பல விலங்கு இனங்களில் காணப்படும்; குறிப்பாக கொறித்துண்ணிகள், எலிகள் மற்றும் சுண்டெலி. இவை பிட்யூட்டரி வளர்ச்சி மற்றும் செயல்பாட்டை ஆய்வு செய்ய பரவலாகப் பயன்படுத்தப்படுகின்றன. அனைத்து விலங்குகளிலும், சதைப்பற்றுள்ள, சுரப்பியின் முன்புற பிட்யூட்டரியானது, ஐப்போத்தலாமசின் நீட்சியான பின்பக்க பிட்யூட்டரியின் நரம்பியல் கலவையிலிருந்து வேறுபட்டது. In all animals, the fleshy, glandular anterior pituitary is distinct from the neural composition of the posterior pituitary, which is an extension of the hypothalamus. இதன் மிகவும் பொதுவான தட்டை வடிவம், 46% மக்களில் காணப்படுகிறது. இது 31.2 சதவிகித மக்களில் குவிந்தும், 22.8% மக்களில் குழிவாகவும் காணப்படுகிறது. இவை கார்மோன்களை ஒருங்கிணைத்து சுரக்கின்றன. பொதுவாக முன்புற பிட்யூட்டரியில் உருவாகும் ஒவ்வொரு முக்கிய கார்மோனுக்கும் ஒரு வகையான உயிரணுவுடன் இருக்கும். தனித்துவமான கார்மோனுடன் பிணைக்கும் உயர்-தொடர்பு ஆன்டிபாடிகளுடன் சிறப்பு கறைகள் இணைக்கப்பட்டிருந்தால், குறைந்தது 5 வகையான செல்களை வேறுபடுத்தலாம்.
| 1. | சோமாடோட்ரோப்கள் | மனித வளர்ச்சி கார்மோன் (hGH) | 30-50% |  |
| --- | --- | --- | --- | --- |
| 2. | கார்டிகோட்ரோப்சு | அட்ரினோ கார்டிகோ டிராபிக் கார்மோன் (ACTH) | 20% |  |
| 3. | தைரோட்ரோப்சு | தைராய்டு-தூண்டுதல் கார்மோன் (TSH) | 3–5% |  |
| 4. | கோனாடோட்ரோப்சு | கோனாடோட்ரோபிக் கார்மோன்கள் = லுடினைசிங் கார்மோன் (LH) மற்றும் போலிகல்-ஸ்டிமுலேட்டிங் கார்மோன் (FSH) | 3–5% |  |
| 5. | லாக்டோட்ரோப்கள் | புரோலாக்டின் (PRL) | 3–5% | } |
# கபச் சுரப்பி

## செயல்பாடு

முன் பிட்யூட்டரி கார்மோன்களை சுரப்பதன் மூலம் பல உடலியல் செயல்முறைகளை ஒழுங்குபடுத்துகிறது. இதில் மன அழுத்தம் (அண்ணீரகப் புறணியூக்க இயக்குநீர் சுரப்பதன் மூலம்), வளர்ச்சி (வளர்ச்சி இயக்குநீர் மூலம்), இனப்பெருக்கம் (கருமுட்டை தூண்டும் இயக்குநீர் மற்றும் லூட்டினைசிங் இயக்குநீர் சுரப்பதன் மூலம்), வளர்சிதை மாற்ற விகிதம் (தைரோட்ரோபின் சுரப்பதன் மூலம்) மற்றும் பாலூட்டுதல் (புரோலாக்டின் சுரப்பதன் மூலம்) ஆகியவை அடங்கும். இடைநிலை மடல் மெலனோசைட்-தூண்டுதல் கார்மோனை ஒருங்கிணைத்து சுரக்கிறது. பின்புற பிட்யூட்டரி (அல்லது நியூரோகைபோபிசிசு) என்பது சுரப்பியின் மடல் ஆகும். இது பிட்யூட்டரி தண்டு (இன்பண்டிபுலர் தண்டு அல்லது இன்புண்டிபுலம் என்றும் அழைக்கப்படுகிறது) எனப்படும் ஒரு சிறிய குழாய் வழியாக இடைநிலை எமினென்சு மூலம் ஐப்போத்தலமசுடன் செயல்பாட்டுடன் இணைக்கப்பட்டுள்ளது. இது கைட்ரோ எலக்ட்ரோலைடிக் நிலைத்தன்மையை (வாசோபிரெசின் சுரப்பதன் மூலம்), பிரசவத்தின் போது கருப்பைச் சுருக்கம் மற்றும் மனித இணைப்பு (ஆக்சிடாசின் சுரப்பதன் மூலம்) ஆகியவற்றை ஒழுங்குபடுத்துகிறது.
# கபச் சுரப்பி

## செயல்பாடு

### முன்புறம்

முன் பிட்யூட்டரி ஹகார்மோன்களை ஒருங்கிணைத்து சுரக்கிறது. குறிப்பிடப்படும் அனைத்து **வெளியிடும் கார்மோன்கள்** (-RH) **வெளியிடும் காரணிகள்** (-RF) என்றும் குறிப்பிடலாம்.  
சோமாடோட்ரோப்கள் :  
- மனித வளர்ச்சி கார்மோன் (HGH), 'வளர்ச்சி கார்மோன்' (GH) அல்லது சோமாடோட்ரோபின் என்றும் குறிப்பிடப்படுகிறது. இது ஹைபோதாலமிக் வளர்ச்சி கார்மோன்-வெளியிடும் கார்மோனின் (GHRH) செல்வாக்கின் கீழ் வெளியிடப்படுகிறது மற்றும் கைபோதாலமிக் வளர்ச்சியூக்க்கத் தடுப்பி மூலம் தடுக்கப்படுகிறது .  
கார்டிகோட்ரோப்கள் :  
- முன்னோடி புரோபியோமெலனோகார்டின் புரதத்திலிருந்து பிளவுபட்டு, அண்ணீரகப் புறணியூக்க இயக்குநீர் (ACTH) மற்றும் பீட்டா-எண்டோர்பின் மற்றும் மெலனோசைட்-தூண்டுதல் கார்மோன் ஆகியவை அடங்கும்.  
தைரோட்ரோப்சு :  
- தைரோட்ரோபின் (TSH) ஐப்போதாலமிக் தைரோட்ரோபின்-வெளியிடும் கார்மோனின் (TRH) தூண்டு கீழ் வெளியிடப்படுகிறது மற்றும் சோமாடோசுடாடின் மூலம் தடுக்கப்படுகிறது.  
கோனாடோட்ரோப்சு :  
- லூடினைசிங் கார்மோன் (LH).
- கருமுட்டை தூண்டும் இயக்குநீர் (FSH), இரண்டும் கோனாடோட்ரோபின்-வெளியிடும் கார்மோனின் (GnRH) செல்வாக்கின் கீழ் வெளியிடப்பட்டது.  
லாக்டோட்ரோப்கள் :  
- புரோலாக்டின் (PRL), கைபோதாலமிக் டிஆர்ஹெச், ஆக்சிடோசின், வாசோபிரசின், வாசோஆக்டிவ் குடல் பெப்டைட், ஆஞ்சியோடென்சின் II, நியூரோபெப்டைட் ஒய், கேலனின், பொருள் பி, பாம்பெசின் போன்ற பெப்டைடுகள் (காசுட்ரின் பைப்டைட் மற்றும் நீரை வெளியிடும்) ஆகியவற்றால் சீரற்ற முறையில் தூண்டப்படுகிறது. நியூரோடென்சின், மற்றும் கைபோதாலமிக் டோபமைனால் தடுக்கப்படுகிறது.  
இந்த கார்மோன்கள் ஐப்போதாலமசின் தூண்டுதலின் கீழ் முன்புற பிட்யூட்டரியிலிருந்து வெளியிடப்படுகின்றன. ஐப்போதாலமிக் கார்மோன்கள் கைபோதாலமிக்-கைபோபிசியல் சிரை அமைப்பல் எனப்படும் ஒரு சிறப்பு தந்துகி அமைப்பின் மூலம் முன்புற மடலில் சுரக்கப்படுகின்றன.
# கபச் சுரப்பி

## செயல்பாடு

### பின்புறம்

பின்புற பிட்யூட்டரி சுரப்பி பின்வரும் முக்கியமான நாளமில்லா கார்மோன்களை சேமித்து சுரக்கிறது (ஆனால் ஒருங்கிணைக்கவில்லை):  
மாக்னோசெல்லுலர் நியூரான்கள் :  
- ஆன்டிடியூரிடிக் ஹார்மோன் (ADH, வாசோபிரசின் மற்றும் அர்ஜினைன் வாசோபிரசின் ஏவிபி என்றும் அழைக்கப்படுகிறது), இதில் பெரும்பாலானவை ஐப்போதாலமசில் உள்ள சுப்ராப்டிக் உட்கருவிலிருந்து வெளியிடப்படுகின்றன.
- ஆக்சிடாசின், பெரும்பாலானவை கைபோதாலமசில் உள்ள பாராவென்ட்ரிகுலர் உட்கருவிலிருந்து வெளியிடப்படுகின்றன. நேர்ப்பின்னூட்டத்தை உருவாக்கும் சில கார்மோன்களில் ஆக்சிடாசின் ஒன்றாகும். எடுத்துக்காட்டாக, கருப்பைச் சுருக்கங்கள் பின்புற பிட்யூட்டரியிலிருந்து ஆக்சிடாசின் வெளியீட்டைத் தூண்டுகிறது. இது கருப்பைச் சுருக்கங்களை அதிகரிக்கிறது. இந்த நேர்ப்பின்னூட்டம் பிரசவகாலம் முழுவதும் தொடர்கிறது.
# கபச் சுரப்பி

## செயல்பாடு

### கார்மோன்கள்

- Chromophil  
:* Acidophil cell
:* Basophil cell
# விக்கிப்பீடியா:பயனருக்கு மின்னஞ்சல் செய்ய

:<span>*அவமதிக்கும் அல்லது விரும்பத்தகாத மின்னஞ்சலைப் பெற்ற பயனராக இருப்பின் தயவு செய்து கீழே இழிவுரை பார்க்கவும், அல்லது வேண்டுமானால் பார்க்க தொல்லை கொடுத்தல் குறித்த கொள்கை.*</span>  
பார்க்கப்படும்போதும் **"இப்பயனருக்கு மின்னஞ்சல் செய்"** திரையின் இடதுபுறம் உள்ள கருவிப்பெட்டியில் காணலாம்.]]
இந்தப்பக்கம் **பயனர்மின்னஞ்சல்** கூறு குறித்த தகவல்களை அளிக்கிறது. இந்த வசதி மூலம் பதிந்துள்ள பயனர்கள் விருப்பப்பட்டால்,தங்களுக்குள் மின்னஞ்சல் பரிமாறிக்கொள்ள வகை செய்கிறது. இது முற்றிலும் தனிப்பட்டது. பேச்சுப் பக்கங்களைப் போலன்றி மின்னஞ்சல்களில் பரிமாறிக்கொள்ளும் உள்ளடக்கங்களை பிறர் காண இயலாது. ஆகவே இந்த வசதி மூலம் யாரேனும் இழிவு செய்தால், மின்னஞ்சல் வசதியை செயலிக்கச் செய்வதல்லாமல் வேறு தீர்வு எதுவும் கொடுக்க வியலாது. எந்தப் பயனருக்கும் இந்த வசதியை ஓர் நிர்வாகியால் தடை செய்ய முடியும். இருப்பினும் மிக மோசமாக இதனை பயன்படுத்தினாலன்றி இவ்வாறு செய்வதில்லை.
# விக்கிப்பீடியா:பயனருக்கு மின்னஞ்சல் செய்ய

## பொது

உங்கள் பயனர் விருப்பத்தேர்வுகளில் உங்கள் மின்னஞ்சலைக் கொடுத்திருந்தீர்கள் என்றால் விக்கிப்பீடியாவின் பயனர் இடைமுகம் வழியே பிற பயனர்களுடன் மின்னஞ்சல் தொடர்பு கொள்ளலாம். ஒரு பயனருக்கு மின்னஞ்சல் அனுப்ப விரும்பினால் அந்தப் பயனரின் பயனர் பக்கம் சென்று அங்கு இடதுபுறம் காணும் வழிநடத்துப் பட்டியலில் "கருவிப்பெட்டி"யில் உள்ள "இந்தப் பயனருக்கு மின்னஞ்சல் செய்" தொடுப்பின் வழியே அனுப்பலாம். பெறுநர் பதிலளிக்க ஏதுவாக உங்கள் விருப்பத்தேர்வுகளில் கொடுக்கப்பட்டுள்ள மின்னஞ்சல் முகவரி தானாகவே "அனுப்புனர்" தரவுப்புலத்தில் நிரப்பப்பட்டுள்ளதைக் காணலாம்.  
தங்கள் மின்னஞ்சல் முகவரிகளை வெளிப்படையாக தெரிவித்துள்ளோருக்கு நேரடியாகவே அனுப்பலாம். இருப்பினும் விக்கிப்பீடியா அத்தகைய வெளிப்படையான தெரிவிப்புகளை ஊக்குவிப்பதில்லை. விக்கிப்பீடியா இடைமுகம் வழியே தொடர்பு கொள்வது உங்கள் மின்னஞ்சல் அடையாளத்தை பிறரின் பார்வையிலிருந்து காப்பாற்றி எரித மின்னஞ்சல்களைத் தவிர்ப்பதே இதன் தனிப்பட்ட சிறப்பியல்பாக உள்ளது.  
நீங்கள் "அனுப்பு" தத்தலை அமுக்கிய உடனேயே விக்கிப்பீடியா மின்னஞ்சல்கள் அனுப்பப்பப்ட்டு விடுகின்றன. உங்க் விருப்பத் தேர்வுகளில் நீங்கள் அனுப்பும் ஒவ்வொரு மின்னஞ்சலும் உங்கள் அஞ்சல்பெட்டியிலும் பெறவேண்டும் என்று கொடுத்திருந்தால் அவ்வாறே பெறலாம். இல்லையென்றாலும் தனித்தனி மின்னஞ்சல்களுக்கும் இவ்வாறு தேர்ந்தெடுக்கலாம். சிலநேரங்களில் அஞ்சல்பெட்டியை அடிக்கடி பார்க்காத பயனர்களுக்காக, மரியாதை நிமித்தம் பெறநரின் பேச்சுப் பக்கத்தில் மின்னஞ்சல் அனுப்பியுள்ளதாக ஓர் குறிப்பை இடலாம்.  
ஓர் உரையிலோ கையெழுத்திலோ மின்னஞ்சல் தொடர்பிற்கான தொகுப்பினைக் கொடுக்க <tt>*பயனர்பெயர்*]]</tt> எனக் கொடுக்கலாம்.
# விக்கிப்பீடியா:பயனருக்கு மின்னஞ்சல் செய்ய

## பயனர் மின்னஞ்சலை செயற்படுத்தவும் செயலிழக்கவும் செய்ய

நீங்கள் சரிபார்க்கப்பட்ட மின்னஞ்சல் முகவரியை கொடுத்தாலன்றி மின்னஞ்சல் சேவை செயலிழக்கப் பட்டுள்ளது. நீங்கள் உங்கள் பதிகை கணக்கைத் துவங்கும்போதோ அல்லது எந்நேரத்திலும் "விருப்பத்தேர்வுகளில்" தேர்ந்தெடுக்கும்போதோ செயலாக்கத்திற்கு கொண்டுவரப் படுகிறது.  
நீங்கள் மின்னஞ்சல் முகவரியைக் கொடுத்திருந்தால், "என் விருப்பத்தேர்வுகள்" சென்று "பிற பயனர்களிடமிருந்து மின்னஞ்சலை செயலாக்கு" கட்டத்தில் குறியிடாமலோ குறியிட்டோ நீங்களே வேண்டும்போது செயலிழக்கச் செய்யவோ செயலாக்கவோ முடியும். நீங்கள் புகுபதிகை செய்தபின் *என் விருப்பத்தேர்வுகளை* ஒவ்வொரு பக்கத்தின் மேலும் வலது புறத்தில் காணலாம். நீங்கள் ஓர் மின்னஞ்சல் முகவரியைக் கொடுத்தால் அது உங்களுடையதுதானா என அதனை மீடியாவிக்கி சரிபார்க்க வேண்டும். எனவே மீடியாவிக்கி உங்களுக்கு உறுதிசெய்யும் மின்னஞ்சலை அனுப்பும்; அதில் கொடுக்கப்பட்டுள்ள தொடுப்பின் வழியே நீங்கள் உங்கள் மின்னஞ்சலை உறுதி செய்ய வேண்டும். இதனை ஒருவார காலத்திற்குள் செய்ய வேண்டும்; இல்லையேல் இந்தத் தொடுப்பு காலாவதியாகி விடும்.
# விக்கிப்பீடியா:பயனருக்கு மின்னஞ்சல் செய்ய

## தகவல் பாதுகாப்பு

Sending an e-mail via the இப் பயனருக்கு மின்னஞ்சல் செய் முறைமை மூலம் மின்னஞ்சல் அனுப்பப்படும்போது உங்கள் மின்னஞ்சலை மட்டும் பதில் அனுப்பத் தோதாக வெளிப்படுத்தும்; பிற எந்த இணைய தகவல்களையும் பெறுநருக்குக் கொடுக்காது. (இந்த வழியாக அனுப்பப்படும் மின்னஞ்சல்கள் தனிநபர்களுக்கிடையே யானது என்பதை கவனிக்க; மின்னஞ்சல்களை அனுப்பவும் பெறவும் ஒப்புக்கொண்ட இரு நபர்களிடையே எழுத்து வடிவ தனித்த மடலாக அனுப்பப்படுகிறது.)  
இந்த சிறப்பியல்பின் மூலமாக உங்களுக்கு மின்னஞ்சல் வந்தால், நீங்கள் **பதிலளிக்கத் தேவையில்லை**, அல்லது அனுப்பும் பயனரின் பேச்சுப் பக்கத்தில் பதிலளிக்கலாம். பதிலளிக்க விரும்பினால் மூன்று விதங்களில் செய்யலாம்:  
- *உங்கள் வழமையான மின்னஞ்சல் மூலம் பதிலளிக்கும் வகையில்*
இது வழமையாக உங்கள் மின்னஞ்சல்கள் உங்களைக் குறித்த என்னென்ன தகவல்களை வெளிப்படுத்துமோ அவை பெறுநருக்கு கிடைக்கும். இவை உங்கள் இணைய நெறிமுறை முகவரி, அல்லது கையெழுத்து வரிகள், அல்லது நேர வலயம் போன்றவை.
- *நீங்களும் அனுப்புநரின் பயனர் பக்கம் சென்று "இப்பயனருக்கு மின்னஞ்சல் செய்" தொடுப்பின் மூலம்*
இது உங்கள் மின்னஞ்சல் அடையாளத்தைத் தவிர வேறெதையும் பெறுநருக்கு வெளிப்படுத்தாது. இதற்கு அனுப்புனரின் பயனர் பக்கத்திற்குச் சென்று (மின்னஞ்சலின் தலைப்பிலோ அடியிலோ பயனர் பெயர் இருக்கும்) மேலே விவரித்தபடி இடது புற கருவிப் பெட்டியில் இப்பயனருக்கு மின்னஞ்சல் செய் தொடுப்பின் மூலமாக செய்யலாம்.
- *விக்கியிலேயே அவர்களுக்கு பதிலளித்தல்*
சில நேரங்களில் விக்கியில் அவர்களது பேச்சுப் பக்கத்திலேயே மின்னஞ்சலைப் பெற்றதையும் சுருக்கமான பதிலையும் சிறுகுறிப்பாக எழுத விரும்பலாம்; மின்னஞ்சல்கள் பொதுவாக தனிப்பட்ட தொடர்பாடலாக இருப்பதால் இதனை மிகச் சுருக்கமாகவும் தனிநபர் பாதுகாப்பினைக் கருத்தில் கொண்டும் செய்தல் பண்புடைய செயலாகும்.
# விக்கிப்பீடியா:பயனருக்கு மின்னஞ்சல் செய்ய

## இழித்தலைக் கையாளுதல்

இந்த முறைமை மூலம் உங்களுக்கு ஏதேனும் ஆட்சேபணைக்குரிய மின்னஞ்சல் வந்தால், நிர்வாகிகளை அணுகி, மின்னஞ்சல் மூலமாக, அறிவுரை பெறலாம். மிகக் கடுமையான நிகழ்வுகளில், தொடர்ந்து தொல்லைகள் நேர்ந்தால், இதை மேலே எடுத்துச்செல்லவும் கூடும். மின்வருவனவற்றைக் கருத்தில் கொள்க:  
- *அனுமதியன்றி இந்த மின்னஞ்சலை விக்கியில் பதிப்பிக்காதீர்கள்*
உங்களுக்கு வந்த மின்னஞ்சலின் உள்ளடக்கத்தை சுருக்கமாக விவரிக்கலாமே தவிர அந்த மின்னஞ்சலை அப்படியே விக்கியில் பதிப்பிக்கக் **கூடாது**. விக்கி உள்ளடக்கத்தை எவரும் பயன்படுத்தலாம் என்பதால், இது பகுதியாக விக்கிப்பீடியா:பதிப்புரிமை குறித்ததுமாகும்.
- *மின்னஞ்சலை எந்நேரமும் செயலிழக்கச் செய்ய முடியும்*
செயல்முறைக்கு மின்னஞ்சலை செயலாக்கவும் செயலிழக்கவும் செய்முறையை பார்க்கவும்.
- *பின்னால் தேவைப்படுமென்பதால் ஆட்சேபணைக்குரிய மின்னஞ்சல்களை சேமித்துக் கொள்ளவும் *
நீங்கள் அவற்றை மீண்டும் மேற்கோளிட வேண்டியிருக்கும். குறைந்தது மின்னஞ்சல் தலைப்பகுதியையும் உரைகளையும் பிந்தையப் பயன்பாட்டிற்காக சேமித்துக் கொள்ளவும்.
# விக்கிப்பீடியா:பயனருக்கு மின்னஞ்சல் செய்ய

## இவற்றையும் காண்க

- பொதுவான மின்னஞ்சல் தகவல்கள்
- மின்னஞ்சல்
- மின்னஞ்சல் தகவல் பாதுகாப்பு
- மின்னஞ்சல் செயற்பாடு குறித்த விக்கிப்பீடியா பக்கங்கள்
- வார்ப்புரு:மின்னஞ்சல் பயனர்
- MediaWiki:Emailuserfooter - இந்தத் தளத்திலிருந்து அனுப்பப்படும் அனைத்து மின்னஞ்சல்களிலும் சேர்க்கப்படும் அடிப்பகுதி
# ஈஸ்டர் முட்டை

ஈஸ்டர் விடுமுறைக்காலம் அல்லது வசந்த காலத்தைக் கொண்டாடும் நோக்கோடு பரிசளிக்கபடும் விசேஷமாக அலங்கரிக்கப்பட்ட முட்டைகளே **ஈஸ்டர் முட்டைகள்** என்றழைக்கப்படுகின்றன.  
பேகன் நம்பிக்கையைச் சார்ந்தவர்களின் கொண்டாட்டத்தில், பூமியின் மறுபிறப்பின் அடையாளமாக முட்டை நம்பப்படுகிறது, இதனை தழுவி ஆரம்பகால கிறிஸ்தவர்கள் கிறிஸ்துவின் மறுபிறப்பின் அடையாளமாக முட்டைகளை ஏற்றனர்.  
பழங்கால வழக்கங்களில் சாயம் பூசப்பட்ட அடிக்கப்பட்ட அல்லது வண்ணம் பூசப்பட்ட முட்டைகள் பயன்படுத்தப்பட்டன, ஆனால் தற்கால வழக்கில், சாக்லெட் முட்டைகள், ஜெல்லி பீன்கள் போன்ற உண்ணக்கூடிய பொருட்களை உள்ளடக்கிய பிளாஸ்டிக் முட்டைகள் புழக்கத்திற்கு வந்துள்ளன. இந்த முட்டைகள், பெரும்பாலும் ஈஸ்டர் முயலால் தந்திரமாக மறைத்து வைக்கப்பட்டு, ஈஸ்டர் அன்று காலையில் குழந்தைகள் கண்டறியுமாறு வைக்கப்படும். இல்லையென்றால், அவை பொதுவாக புற்கள், வைக்கோல்களால் அலங்கரிக்கப்பட்ட பறவையின் கூடு போன்ற தோற்றத்தில் செய்யப்பட்ட கூடையில் வைக்கப்படுகின்றன.
# ஈஸ்டர் முட்டை

## கிறிஸ்தவ அடையாளங்கள் மற்றும் நடைமுறைகள்

முட்டையானது, கல்லறையின் குறியீடாகவும், அதனை உடைப்பதன் மூலம் வாழ்க்கை புதுப்பிக்கப்படுவது அல்லது மீட்டெடுக்கப்படுவது சுட்டிக்காட்டப்படுகிறது. சிலுவையில் அறையப்பட்டு தியாகம் செய்ததன் மூலமாக உலகம் மற்றும் மனித இனத்தின் மீட்புக்காக இயேசு கிறிஸ்து சிந்திய இரத்தத்தைச் சிவப்பு நிறம் குறிக்கிறது. முட்டையானது மறுபிறப்பின் குறியீடாகும்: செயலற்று முடங்கியுள்ள அதில் புதிய வாழ்வு வைக்கப்பட்டிருக்கிறது.  
மிகவும் பாரம்பரியமான கிறிஸ்தவர்களால், ஈஸ்டர் முட்டை என்பது, விரதத்தை முடிப்பதன் கொண்டாட்டத்தில் மட்டுமன்றி, இயேசு மீண்டும் பிறந்ததற்கான அடையாளமாகவும் கருதப்படுகிறது. பாரம்பரியமாக, ஈஸ்டர் முட்டைகள் சிவப்பு நிறம் பூசப்பட்டு வருகிறது, அது இயேசு சிலுவையில் சிந்திய ரத்தத்தைக் குறிக்கிறது, அதனுடைய கடின ஓடு கிறிஸ்துவின் மூடப்பட்ட கல்லறையையும், அதனை உடைப்பது, மரணத்திலிருந்து அவர் உயிர்த்தெழுதலையும் குறிக்கிறது.  
பாரம்பரிய மற்றும் கிழக்கத்திய கத்தோலிக்க திருச்சபைகளில், பாஸ்கால் விரதத்தின் இறுதியில் ஈஸ்டர் முட்டைகள் சபை குருவினால் ஆசீர்வதிக்கப்பட்டு, பக்தர்களுக்கு விநியோகிக்கப்படும். ஒவ்வொரு வீட்டிலிருந்து, ஈஸ்டர் கூடைகளும், தேவாலயத்துக்கு கொண்டு வரப்படும், அதில் ஈஸ்டர் முட்டைகள் மட்டுமின்றி, பஸ்கா, குலிச் அல்லது ஈஸ்டர் ரொட்டிகள் போன்ற பிற பஸ்கா உணவுகள் கொண்டுவரப்பட்டு அது சபைகுருவால் ஆசீர்வதிக்கப்படும்.  
சில மரபுகளில், பாஸ்கால்டைடின்போது, ஈஸ்டர் முட்டைகளுடனான பஸ்கா வாழ்த்துக்கள் இறந்தவர்களுக்காகவும் கூறப்படுகிறது. பஸ்காவின் இரண்டாவது திங்கள் அல்லது செவ்வாய் அன்று, நினைவுகூறுதல் சேவையில் மக்கள் ஆசீர்வதிக்கப்பட்ட முட்டைகளை கல்லறைக்கு கொண்டுவந்து, மகிழ்ச்சியான பஸ்கா வாழ்த்தான, "கிறிஸ்து உயிர்த்தெழுந்தார்", என்று இறந்துபோன தங்கள் உறவினர்களிடம் கூறுவார்கள்.
# ஈஸ்டர் முட்டை

## கிறிஸ்தவ அடையாளங்கள் மற்றும் நடைமுறைகள்

### தெய்வீக புராணங்கள்

குறியீடுகள் மற்றும் அடையாளங்கள் சார்ந்து, ஈஸ்டர் முட்டைகளின் தோற்றத்தை மேலே கூறப்பட்டவாறு விவரிக்கலாம். ஆனால் கிழக்கத்திய கிறிஸ்தவ மார்க்கத்தினர், கிறிஸ்துவின் கல்லறைக்கு வந்தபோது, மற்றொரு பெண்ணுடன் பகிர்ந்து கொள்வதற்காக மகதலேனா மரியாள் வேகவைக்கப்பட்ட முட்டைகளைக் கொண்டு வந்ததாகவும், அவர்கள் உயிர்த்தெழுந்த கிறிஸ்துவைப் பார்த்தவுடன் அந்த முட்டைகள் சிவப்பாக மாறி விட்டதாகவும் கூறுகின்றனர்.  
ஒரு வேறுபட்ட, ஆனால் முரண்பாடுகள் ஏதுமற்ற புராணத்தின்படி, மகதலேனா மரியாள் நற்செய்தியைப் பரப்புவதற்காக செய்த முயற்சிகள் விவரிக்கப்பட்டுள்ளன. இந்த மரபின்படி, இயேசு விண்ணுலகிற்கு சென்ற நாளுக்கு பின்னர், மரியாள் ரோம மன்னனிடம் சென்று, அவனை வாழ்த்தி, "இயேசு உயிர்த்தெழுந்தார்" என்று கூறினாள் என்றும், அங்கு மன்னன், மேசை மேல் இருந்த ஒரு முட்டையைச் சுட்டிக்காட்டி, "இந்த முட்டை சிவப்பாக மாறாத வரை, இயேசு உயிர்த்தெழுந்திருக்கவில்லை" என்று கூறினான். அவன் இவ்வாறு கூறிய உடனே, முட்டையானது இரத்த சிவப்பாக மாறியது.
# ஈஸ்டர் முட்டை

## அலங்கரித்தல் நுட்பங்கள்

பல்கேரியா, ரஷ்யா, ருமேனியா, உக்ரைன், போலந்து மற்றும் பிற ஸ்லாவிக் நாடுகளின் நாட்டுப்புற வழக்கங்களின்படி ஈஸ்டர் முட்டைகள் புதிய வாழ்வின் பிரசித்திப் பெற்ற அடையாளமாகும். ஒரு பட்டிக் (மெழுகுப் பொருள்) செயல்முறையின் மூலம் அழகான, சிறந்த வண்ணங்கள் கொண்ட முட்டைகள் உருவாக்கப்படுகின்றன, இதற்கான பிரபலமான எடுத்துக்காட்டு, உக்ரேனியன் பியாஸான்கா. ரஷ்யன் இம்பீரியல் கோர்ட்டிற்காக, பேபெர்ஜ் வொர்க்ஷாப்கள் சிறப்பாக நகைகளால் அலங்கரிக்கப்பட்ட ஈஸ்டர் முட்டைகள் உருவாக்கப்பட்டன. உருவாக்கப்படும் இந்த பொருட்களில், சிறிய பறவைகள் அல்லது கப்பல்கள் போன்றவை மறைவாக வைக்கப்படுகின்றன. அல்பெர்ட்டாவில் உள்ள வெஜிரிவில்லே என்ற இடத்தில் 27 அடி (9 மீ) பியாஸான்கா சிற்பம் வைக்கப்பட்டுள்ளது.  
நட்பு, அன்பு அல்லது நல்வாழ்த்துக்களின் அடையாளமாக தரப்படுவதர்காக இவற்றை அலங்கரிக்கும் பல வழிமுறைகளும் மரபுகளும் உள்ளன. யுனைடெட் கிங்டமில் சில பகுதிகளில் (ஸ்காட்லாந்து மற்றும் வட கிழக்கு இங்கிலாந்து) ஈஸ்டர் ஞாயிறுகளில் உயரமான செங்குத்தான மலைகளிலிருந்து வண்ணம் பூசப்பட்ட ஈஸ்டர் முட்டைகளை உருட்டி விடும் பழக்கம் தற்போதும் காணப்படுகிறது. அமெரிக்காவில் இது போன்ற ஈஸ்டர் முட்டை உருட்டிவிடுதல் நிகழ்வு பெரும்பாலும் சமதளத்தில் நடத்தப்படுகிறது, இது ஒரு ஸ்பூனால் தள்ளி விடப்படுகிறது. ஈஸ்டர் முட்டை உருட்டி விடுதல், வெள்ளை மாளிகையின் கூடத்தில் நடத்தப்படும், அனைவரால் விரும்பப்படும் ஆண்டு நிகழ்வாக மாறி விட்டது. ஈஸ்டர் முட்டை வேட்டை என்பது, பொதுவானதொரு விழாக்கால நிகழ்வாக மாறி விட்டது, இதில் சிறுவர்கள் வெளிப்புறங்களில் (அல்லது தட்பவெப்பம் மோசமாக இருந்தால் உட்புறங்களில்) மறைத்து வைக்கப்பட்ட ஈஸ்டர் முட்டைகளைத் தேடி கண்டுபிடிக்க வேண்டும். இதில் யார் அதிகம் முட்டைகளைச் சேகரிக்கிறார்கள் என்ற போட்டியும் உண்டு.  
ஈஸ்டருக்காக முட்டைகளை வேக வைக்கும்போது, அவற்றுடன் வெங்காய சருகுகளைச் சேர்த்து வேக வைப்பதன் மூலம் சிவப்பு நிறத்தைப் பெற முடியும். வெவ்வேறு நிறமான உல்லன் நூற்கண்டுகளுடன், வெங்காய தோலைச் சேர்த்து கட்டுவதன் மூலம் பல வகைகளில் நிறங்கள் பெறப்படுகின்றன. இங்கிலாந்திற்கு வடக்கே இவற்றை பேஸ் முட்டைகள் அல்லது பேஸ்ட் முட்டைகள் என்று அழைக்கின்றனர், இது இடைக்கால ஆங்கில சொல்லான *பேஸ்க்* என்பதிலிருந்து தோன்றியது. இவை பெரும்பாலும் ஒரு முட்டை உடைத்தல் போட்டிக்கு பின்னர் உண்ணப்படுகின்றன.
# ஈஸ்டர் முட்டை

## ஈஸ்டர் முட்டை மரபுகள்

முட்டை வேட்டையின்போது வீட்டினுள்ளும், வெளியேயும் வேகவைக்கப்பட்ட அல்லது செயற்கை முட்டைகளில் சாக்லெட் மிட்டாய்கள் நிரப்பப்பட்டு பல வடிவங்களில் அலங்கரிக்கப்பட்ட முட்டைகள் குழந்தைகள் கண்டுபிடிப்பதற்காக மறைத்து வைக்கப்படுகின்றன.  
இந்த வேட்டை முடிந்தவுடன், அதிகப்படியான முட்டைகளைக் கண்டுபிடித்தவர்கள் அல்லது மிகப்பெரிய அல்லது மிகச்சிற முட்டையைக் கண்டுபிடித்தவர் என்ற வரிசையில் பரிசுகள் வழங்கப்படலாம். என்று பெயர், இது சற்று வேறுபட்டது. காஜுன்ஸ் வழக்கத்தின்படி வெற்றிபெறுபவர் தோற்றவரின் முட்டையை ஒவ்வொரு சுற்றின் இறுதியிலும் உண்ண வேண்டும்.  
முட்டை உருட்டுதல் என்பதும், ஈஸ்டர் நாளில் முட்டைகளால் விளையாடப்படும் ஒரு பாரம்பரிய முட்டை விளையாட்டாகும். இங்கிலாந்து, ஜெர்மனி மற்றும் பிற நாடுகளில், ஈஸ்டர் காலத்தில் சிறுவர்கள் முட்டைகளை மலைகளிலிருந்து உருட்டு விடுவார்கள்.  
ஐரோப்பாவிலிருந்து வெளியேறி வேறு நாடுகளில் குடியேறியவர்களால் இது புதிய உலக நாடுகளுக்கு கொண்டு செல்லப்பட்டது.  
இந்த விளையாட்டை வெவ்வேறு நாட்டைச் சேர்ந்தவர்கள் வெவ்வேறு விதமாக விளையாடுகின்றனர்.  
முட்டை நடனம் என்பதும் ஜெர்மனியில் தோன்றிய ஒரு பாரம்பரிய ஈஸ்டர் விளையாட்டாகும், இதில் தரையில் வைக்கப்பட்டுள்ள முட்டைகளை உடைக்காமல் அதன் நடுவே நடனம் ஆட வேண்டும். இதற்கு யுகேவில் ஹாப்-எக் என்று பெயர்.  
பேஸ் எக் நாடகங்கள் என்பவை மறுபிறப்பை கருப்பொருளாகக் கொண்ட பாரம்பரிய கிராம நாடகங்கள் ஆகும். இதில் ஹீரோவுக்கும் வில்லனுக்கும் இடையே சண்டை நடக்கும், அதில் ஹீரோ கொல்லப்படுவார் பின்னர் மீண்டும் உயிர்த்தெழுவார், இது இங்கிலாந்தில் ஈஸ்டர் காலங்களில் நடத்தப்படுகிறது.
# ஈஸ்டர் முட்டை

## ஈஸ்டர் முட்டை மரபுகள்

#### உணவாக பயன்படுத்துவது

மேற்கத்திய நாடுகளில், ஈஸ்டர் முட்டை மரபானது, லெந்து காலத்தின் இறுதி கொண்டாட்டத்தின் ஒரு பகுதியாகவும் கருதப்படுகிறது.
வரலாற்றில், வீட்டிலுள்ள எல்லா முட்டைகளையும் லெந்து காலம் தொடங்குவதற்கு முன்பாக பயன்படுத்தி விட வேண்டும் என்ற வழக்கம் இருந்தது.
மேற்கத்திய கிறிஸ்தவ மரபுகளின்படி, பாரம்பரியமான விரத நாட்கள் மற்றும் லெந்து காலத்தில் முட்டை தடைசெய்யபட்ட உணவாக இருந்தது (சில கிழக்கத்திய கிறிஸ்தவ திருச்சபைகளில் இந்த மரபு இன்றும் கடைபிடிக்கப்படுகிறது).
இதேபோல, கிழக்கத்திய கிறிஸ்தவ மரபில், லெந்து விரத நாட்களில் இறைச்சி மற்றும் பால் பொருட்களும் தடை செய்யப்பட்டுள்ளன, முட்டையும் "பால்பொருளாகவே" (ஒரு விலங்கின் ரத்தத்தைச் சிந்தாமல் அதிலிருந்து பெறப்படும் உணவு) கருதப்படுகிறது
பாவ மன்னிப்பின் செவ்வாயில் இந்த விரிவான பான்கேக் நாள் கொண்டாடப்படுகிறது. இந்த நாள், லெந்து காலம் ஆரம்பமாகும், சாம்பல் புதன் கிழமைக்கு முன்பான செவ்வாய் ஆகும், இதனை பிரஞ்சில் "ஃபேட் செவ்வாய்" என்ற பொருள்பட மார்டி கிராஸ் என்றும் அழைக்கின்றனர், இந்த நாளில்தான் லெந்துகாலம் தொடங்குவதற்கு முன்பு கடைசியாக முட்டையை உண்பார்கள்.  
பாரம்பரியமான திருச்சபையின்படி, கிரேட் லெந்து என்பது புதன்கிழமைக்கு பதிலாக சுத்தமான திங்கள் முதலே தொடங்குவதாக நம்பப்படுகிறது, இதனால் வீட்டிலுள்ள பால்பொருட்களை அடுத்த வாரம் வரைப் பயன்படுத்தலாம், அந்த வாரம் சீஸ்ஃபேர் வீக் என்றழைக்கப்படுகிறது.
லெந்து காலத்தின்போது, கோழிகள் முட்டையிடுவதை நிறுத்துவதில்லை என்பதால், அவை அடைக்காக்கும்படி வைக்கப்படவில்லை என்றால், கடைகளில் அதிக அளவிலான முட்டைகள் இருப்பில் இருக்கும். இந்த கூடுதல் முட்டைகள், அழுகிவிடாமல் தவிர்ப்பதற்காக உடனடியாக உண்ணப்பட வேண்டும். எனவேதான் பஸ்காவில் முட்டைகள் உண்ணப்படுவது மீண்டும் தொடங்குகிறது.  
முட்டைகளையும் உணவையும் வீணாக்காமல் தவிர்க்க அனைவரும் கட்டாயமாக முட்டையை உண்பது அவசியமாகிறது. இதற்காக, ஹார்னாஜோ (பொதுவாக ஈஸ்டர் அன்று அதை சார்ந்த நாட்களில் உண்ணப்படுகிறது) என்ற முட்டையை முதற்பொருளாக கொண்ட ஸ்பானிஷ் உணவு தயாரிக்கப்படுகிறது.
ஹங்கேரியில், ஈஸ்டர் முட்டைகள் நறுக்கப்பட்டு உருளைக்கிழங்கு கேஸர்ரோல்களில் வைத்து உண்ணப்படுகின்றன.
# ஈஸ்டர் முட்டை

## கண் பார்வை இல்லாதோருக்கான ஈஸ்டர் முட்டைகள்

**ஒலியெழுப்பும் ஈஸ்டர் முட்டைகள்** என்பவை, பலவகையான கிளிக் மற்றும் இரைச்சல் சத்தங்களை வெளிவிடும் முட்டைகளாகும், இவற்றை கண்பார்வை இல்லாத சிறுவர்கள் எளிதாக கண்டறிய முடியும்.  
சில ஒலியெழுப்பும் ஈஸ்டர் முட்டைகள் ஒரே, அதிக சத்தமான ஒலியை எழுப்புகின்றன, சிலவற்றில் இனிமையான ஒலி வெளிவிடப்படுகின்றன.
# ஈஸ்டர் முட்டை

## இதையும் பாருங்கள்

- ஸ்லாவிக் கலாச்சாரத்தின்படி முட்டை அலங்காரம்
- ஃபேபெர்கி முட்டை
- ஃபெஸ்டம் ஓவரம்
- பாஸ்
- பிஸானிக்கா (குரோஷியன்)
- பிஸான்கா (போலிஷ்)
- பியாஸ்ன்கா (உக்ரைனியன்)
- ஷாம் எல் நெஸ்ஸிம்
- ஸ்வெய்கோன்கா
# எச்ஏஎல் தேசசு

**எச்ஏஎல் தேசசு** (சமசுகிருதம்: तेजस् "சுடரொளி", Tejas) என்பது ஒரு மீயொலிவேக பன்முகச் சண்டை வானூர்தியாகும். இது இந்தியாவின் வானறிவியல் மேம்பாட்டு நிறுவனத்தால் வடிவமைக்கப்பட்டு இந்துசுதான் வானறிவியல் நிறுவனத்தால் தயாரிக்கப்படுகின்ற 4.5 ஆம் தலைமுறை சண்டை வானூர்தியாகும்.  
தேசசு தனது முதல் பயணத்தை 2001 இல் மேற்கொண்டது, பிறகு 2015 இல் இந்திய வான்படையில் அதிகாரபூர்வமாக சேர்க்கப்பட்டது. 2003 ஆம் ஆண்டில், இதற்கு அதிகாரப்பூர்வமாக "தேசசு" என்று பெயரிடப்பட்டது. இது மீயொலிவேக போர் விமானங்களின் வரிசையில் மிகவும் இலகுவான வானூர்தியாகும்.
# எச்ஏஎல் தேசசு

## வடிவமைப்பு

தேசசு ஒரு ஒற்றை விசைப்பொறி கொண்ட ஒரு பன்முகச் சண்டை வானூர்தியாகும். இது மேம்பட்டபறக்கும் திறனுக்காக தளர்வான நிலையான நிலைத்தன்மையுடன் வால் இல்லாத முக்கோண இறக்கை வடிவமைப்பைக் கொண்டுள்ளது. தேசசு இடைமறிப்பு மற்றும் தாக்குதல் பணிகளைச் செய்ய வல்லது. இது பல்வேறு ஆயுதங்களை சுமந்து செல்ல ஏதுவாக எட்டு இணைப்பு புள்ளிகளைக் கொண்டுள்ளது. இதன் முன் பகுதியில் வான்வழி எரிபொருள் நிரப்புதல் கருவியைக் கொண்டுள்ளது.  
க்காக தயாரிக்கப்படும் தேசசுகளில் சில மேம்பட்ட வசதிகள் செய்யப்பட்டுள்ளன]]
அலுமினியம், லித்தியம் மற்றும் டைட்டானியம் உலோகக்கலவைகள் மற்றும் , கார்பன் இழையால் செய்யப்பட்ட பொருட்கள் தேசசுவின் கட்டுமானத்தில் பயன்படுத்தப்படுகின்றன. இதன் இறக்கையின் விளிம்புகள் கண்ணாடியிழைகளால் ஆனது. கலவை பொருட்களின் விரிவான பயன்பாடு வானூர்தியை இலகுவாக்குவது மட்டுமல்லாமல் அதிக வலிமையையும் தருகிறது. கடற்படைக்காக தயாரிக்கப்படும் வானூர்திகளில் சில மேம்பட்ட வசதிகள் செய்யப்பட்டுள்ளன. இவற்றின் மூக்கு சற்றே தாழ்வாக இறக்க ஆவண செய்யப்பட்டுள்ளது. மேலும் இவற்றில் வலுவூட்டப்பட்ட இறங்கமைப்பு மற்றும் வானூர்தி தாங்கிக் கப்பல்களில் தரையிறங்குவதற்கான கொக்கி அமைப்பை கொண்டுள்ளது.  
இந்த வானூர்தி முக்கோண இறக்கைகளைக் கொண்டுள்ளாது. தலா மூன்று தானியங்கி பட்டிகைகள் இறக்கைகளின் முன் விளிம்புகளில் பொருத்தப்பட்டிருக்கின்றது. இறக்கைகளின் பின் விளிம்புகளில் கட்டுப்பாடு இதழ்கள் மற்றும் இறக்கைத் துடுப்புகள் உள்ளன.பின்பகுதியில் ஒரு செங்குத்து துடுப்பு மற்றும் இரண்டு நிறுத்திகளைக் கொண்டுள்ளது.  
இந்த வானூர்திகாக *காவேரி* என்ற பெயரில் ஒரு தாரை பொறியை உள்நாட்டிலேயே வடிவமைத்து உருவாக்க எரிவாயு விசையாழி ஆராய்ச்சி நிறுவனம் முட்பட்டது. இருப்பினும் காவேரியின் உருவாக்கம் பின்னடைவைச் சந்தித்த காரணத்தினால் தேசசு வானூர்திகளில் ஜெனரல் எலக்ட்ரிக் பொறிகள் பொருத்தப்படுகின்றன. தேசசு நவீன கதிரலைக் கும்பா மற்றும் பல்வேறு மின்னணு போர் உபகாரணங்களைக் கொண்டுள்ளது. இதன் கட்டுப்பாடு கணினிகள் பாரத் மின்னணுவியல் நிறுவத்தால் தயாரிக்கப்படுகின்றன.
# டோக்கியோ பல்கலைக்கழகம்

**டோக்கியோ பல்கலைக்கழகம்** ([東京大学], டோக்கியோ டைகாகு, University of Tokyo) என்பது ஜப்பானில் உள்ள முக்கியமான ஆராய்ச்சி பல்கலைக்கழகமாகும் .இந்த பல்கலைக்கழகத்தில் உள்ள பத்து கல்விப் பிரிவுகளில் மொத்தம் 30,000 மாணவர்கள் படிக்கின்றனர் அவர்களில் 2,100 வெளிநாட்டு மாணவர்களும் அடக்கம். இது ஹோங்கோ, கொமாபா, கஷிவா, ஷிரோகேனே, நாகானோ உள்ளிட்ட ஐந்து வளாகங்களைக் கொண்டிருக்கிறது. இது ஜப்பானின் மதிப்பிற்குரிய பல்கலைக்கழகமாக கருதப்படுகிறது .இது 2009 இல் உலகளாவிய பலகைக்கழகப் பட்டியலில் ஆசியாவில் முதன்மையான பல்கலைக்கழகமாகவும், உலக அளவில் இருபத்து ஓராவது இடத்திலும் உள்ளது.
# டோக்கியோ பல்கலைக்கழகம்

## வரலாறு

இது மெய்ஜி அரசினால் 1877 ஆம் ஆண்டில் தொடங்கப்பட்டது. மேற்கத்திய கல்வி, மருத்துவம் ஆகியவற்றைக் கற்பித்த பள்ளிகள் இத்துடன் இணைக்கப்பட்டன. இம்பீரியல் பல்கலைக்கழகம் என்ற பெயர் மாற்றம் பெற்றது. நிலநடுக்கத்தினாலும், தீப்பற்றியமையாலும் இங்குள்ள நூலகத்தில் இருந்த ஏழு லட்சம் நூல்கள் அழிந்தன. இங்கு சீன வரலாறு, தத்துவம் தொடர்பான நூல்கள் பல இருந்தன என்பது குறிப்பிடத்தக்கது.
இரண்டாம் உலகப் போருக்குப் பின்னர், மீண்டும் பழைய பெயரைப் பெற்றது.
1949 தொடங்கப்பட்ட புதிய கல்விமுறையின்படி, கொமாபா வளாகத்தில் முதல் இரண்டு ஆண்டுகளும், ஹோங்கோ வளாகத்தில் பிந்தைய இரண்டு ஆண்டுகளும் மாணவர்களுக்கு கல்வி கற்றுத் தரப்படுகின்றன.  
இங்கு பல ஐரோப்பிய நூல்கள் மொழிபெயர்க்கப்பட்டன. கிக்குச்சி டைரோக்கு எனப்படும் ஜப்பானிய கல்வியாளர் இதன் தலைவராக இருந்தவர்.  
1964 ஆம் ஆண்டில், கோடைகால ஒலிம்பிக்கில், இங்கு பெண்டதலான் போட்டிகள் நடத்தப்பட்டன.
இங்கு ஆயிரத்திற்கும் அதிகமான ஆசிரியர்கள் உள்ளனர். அவர்களில் ஐம்பதிற்கும் அதிகமானோர் பெண்கள் ஆவர். 2012 ஆண்டின் முடிவில், ஆங்கிலத்திலேயே கல்வி கற்றுத்தர ஏற்பாடு செய்யப்பட்டது, இதன்படி, இரண்டு ஆங்கில கல்வித் திட்டங்கள் செயல்படுத்தப்படுகின்றன.
# டோக்கியோ பல்கலைக்கழகம்

## கல்வி

### துறைகள்

- சட்டம்
- மருத்துவம்
- பொறியியல்
- அறிவியல்
- வேளாண்மை
- பொருளாதாரம்
- கலைகள்
- கல்வி
- மருந்தியல்
- கடிதங்கள்
# டோக்கியோ பல்கலைக்கழகம்

## கல்வி

### உயர்நிலை பட்டப் படிப்புகள்

- சமூகவியல், மானுடவியல்
- கல்வி
- அறிவியல்
- பொறியியல்
- மருந்தியல்
- சட்டமும் அரசியலும்
- பொருளாதாரம்
- வேளாண்மை, வாழ்வியல்
- மருத்துவம்
- கணிதவியல்
- தகவல் தொழில்நுட்பம்
- பொது கொள்கை
# டோக்கியோ பல்கலைக்கழகம்

## கல்வி

### ஆய்வு நிறுவனங்கள்

- மருத்துவவியல் கழகம்
- நிலநடுக்க ஆய்வுக் கழகம்
- கீழ்த்திசைப் பண்பாட்டுக் கழகம்
- சமூகவியல் கழகம்
- தொழில்நுட்பவியல் கழகம்
- மூலக்கூற்றியல் ஆய்வுக் கழகம்
- புறக் கதிர் ஆய்வுக் கழகம்
- வளி மண்டலம், கடல் ஆய்வுக் கழகம்
- மேம்பட்ட அறிவியல், தொழில்நுட்பத்திற்கான கழகம்  
இது பல தரவரிசைப் பட்டியல்களில் முன்னணி பல்கலைக்கழகங்களுள் ஒன்றாகத் தேர்ந்தெடுக்கப்பட்டுள்ளது. டைம்ஸ் உயர் படிப்புகளுக்கான தரவரிசையிலும், உலக பல்கலைக்கழகங்களுக்கான தரவரிசையிலும் ஆசியாவின் முதன்மை பல்கலைக்கழகம் எனக் குறிப்பிடப்பட்டுள்ளது. உலகளவிலும் முன்னணி பல்கலைக்கழகங்களில் ஒன்றாகவும் உள்ளது. உலக ஆய்வுப் பல்கலைக்கழகங்களின் கூட்டமைப்பிலும், கிழக்காசிய பல்கலைக்கழகங்களின் கூட்டமைப்பிலும் உறுப்பினராக உள்ளது.
# டோக்கியோ பல்கலைக்கழகம்

## வளாகங்கள்

### ஹாங்கோ வளாகம்

ககா மாகாணத்தில் பண்ணைக்காரர்களாக இருந்தவர்கள் மேத குடும்பத்தினர். அவர்களுக்குச் சொந்தமான இடத்தில் தற்போதைய வளாகம் அமைந்துள்ளது. இங்கு அதிகம் வளரும் மரம் கிங்கோ மரம் ஆகும். இதன் நினைவாக, பல்கலைக்கழகத்தின் சின்னமாக தேர்ந்தெடுக்கப்பட்டது. இந்த பல்கலைக்கழகத்தில் ஆண்டு தோறும் நிகழும் மே திருவிழா இங்கு கொண்டாடப்படும். இங்கு தோட்டத்துடன் கூடிய குளம் உள்ளது. இதனை சன்சிரோ குளம் என அழைக்கின்றனர்.
# டோக்கியோ பல்கலைக்கழகம்

## கொமாபா வளாகம்

இங்கு கலை & அறிவியல் கல்லூரி, முதுநிலைப் பட்டதாரிகளுக்கான கலை & அறிவியல் கல்லூரி, கணிதவியல் கழகம் ஆகியன உள்ளன. துறைகளுக்கான ஆய்வகங்களும் உள்ளன. இங்கு 7000 மாணவர்கள் பொதுக் கல்வி கற்கின்றனர். மேலும், சிறப்பு பாடங்களை 450 பேரும், முதுநிலைப் படிப்பை 1,400 பேரும் கற்கின்றனர். இது டோக்கியோவின் மெகுரோ மாவட்டத்தில் உள்ளது. இங்கு 600 அமரக்கூடிய பெரிய கலையரங்கம் உள்ளது. இங்குள்ள நூலகத்தில் 5,60,000 நூல்கள் உள்ளன.
மாணவர்களுக்கான உடற்பயிற்சியகம் உள்ளது. இங்குள்ள உடல்நல மையத்தில் உடல்நல சோதனைகள் மேற்கொள்ளப்படுகின்றன. கொமாபா அருங்காட்சியத்தில் அரிய ஜப்பானிய படங்கள், மேற்கத்திய முறையில் வரையப்பட்டவை, சீன, கொரிய, ஜப்பானிய தொல்பொருட்கள் உள்ளிட்டவை காணக்கிடைக்கின்றன. இங்கு மாணவர்கள் குழுக்களும் உண்டு. முந்நூற்றுக்கும் அதிகமான மாணவர் குழுக்கள் உள்ளன. இவை வெவ்வேறு நோக்கத்தைக் கொண்டவை. ஆண்டுக்கொருமுறை, மூன்று நாட்கள் கொண்டாடப்படும் கொமாபா திருவிழா குறிப்பிடத்தக்க நிகழ்வுகளில் ஒன்று. இது மே மாதத்தின் முதல் வாரத்தில் நடைபெறும். ஆயிரக்கணக்கான மாணவர்கள் பங்கேற்பர்.
# டோக்கியோ பல்கலைக்கழகம்

## பழைய மாணவர்கள்

- இங்கு படித்த மாணவர்களுள் பலர் புகழ் பெற்றுள்ளனர். இவர்களுள் பதினைந்து பேர் ஜப்பான் பிரதமர்களாக இருந்துள்ளனர்.
வகட்சுகி ரெய்ஜிரோ, ஒசச்சொ ஹமகுச்சி, கோக்கி ஹிரொடா, ஹிரனுமா கீச்சிரோ, கிஜூரோ ஷிடெஹரா, ஷிகேரு யோஷிடா, டேட்சு கடயமா, ஹிடோஷி அஷிடா, இச்சிரோ ஹடோயமா, நொபுசுக்கே கிஷி, எய்சக்கு சட்டோ, டகியோ புகுடா, யசுஹிரோ நகசோனே, கீச்சி மியசவா, யுகியோ கடயமா ஆகியோர் ஆவர்.  
- இங்கு கல்வி கற்ற ஏழு பேர் நோபல் பரிசுகளைப் பெற்றுள்ளனர்.
- யசுனரி கவபதா, இலக்கியம், 1968
- லியோ எசக்கி, இயற்பியல், 1973
- எய்சகு சதோ, அமைதி, 1974
- கென்சபுரோ ஓய், இலக்கியம், 1994
- மசடோஷி கோஷிபா, இயற்பியல் 2002
- யொய்சிரோ நம்பு, இயற்பியல், 2008
- எய்சி நெகிசி, வேதியியல், 2010  
இவர்கள் தவிர, பலர் கட்டிடக்கலை நிபுணர்களாகவும், கணிதவியலாளர்களும், உயர்ந்த நிர்வாகப் பொறுப்புகளும் வகிக்கின்றனர்.
# கபிரியேல் தேவதூதர்

**ஜிப்ரீல் ** (எபிரேயம்:גַּבְרִיאֵל, இறைவன் என் பலம்; அரபு மொழி: جبريل, *Jibrīl* or جبرائيل *Jibrāʾīl*) என்பவர் ஆபிரகாமிய மதங்களின் நம்பிக்கையின்படி, கடவுளின் செய்தியை மனிதர்களுக்கு கொண்டு செல்லும் தேவதூதர் ஆவார்.
# கபிரியேல் தேவதூதர்

## கிறித்தவ நம்பிக்கைகள்

இவரைப்பற்றிய குறிப்பு முதன் முதலில் காணக்கிடைப்பது தானியேல் நூலில் ஆகும். லூக்கா நற்செய்தியில் இவர் திருமுழுக்கு யோவான் மற்றும் இயேசு கிறிஸ்துவின் பெற்றோர்களுக்கு அவர்களின் பிறப்பை முன் அறிவிப்பதாய் அமைகின்றது. கத்தோலிக்க கிறித்தவர்கள் இவரை அதிதூதர் என அழைக்கின்றனர்.
# கபிரியேல் தேவதூதர்

## இசுலாமிய நம்பிக்கைகள்

இசுலாமிய சமயத்தில் இவர் ஜிப்ரீல் என்று அரபு மொழியில் அழைக்கப்படுகிறார். இறைவனின் செய்தியை அவரின் தூதுவர்களான நபிமார்களுக்கு கொண்டு செல்பவர் என புனித குர்ஆன் குறிப்பிடுகின்றது.
இவர் இயேசுவின் தாய் மரியாளுக்கு இயேசு பிறக்கும் நற்செய்தியை இறைவனிடம் இருந்து மரியாளிடம் கொண்டு சேர்த்ததாக குர்ஆனில் குறிப்பிடப்பட்டுள்ளது. இசுலாமிய நம்பிக்கையில் இவர் தான் அனைத்து இறைத்தூதர்களுக்கும் இறை செய்தியை கொண்டு சேர்த்ததாக நம்பப்படுகிறது. மேலும் புனித குர்ஆன் இவர் மூலமாகவே முகமது நபியவர்களுக்கு அருளப்பட்டது எனபது இசுலாமிய நம்பிக்கை.
# கபிரியேல் தேவதூதர்

## பிற நம்பிக்கைகள்

சிலசமயங்களில், குறிப்பாக புது யுக இயக்கத்தினரால் பெண்பாலிலும் இவர் குறிப்பிடப்படுகிறார்.  
கபிரியேல் தூதுரைகின்றார்]]